CELEX: 32020R1164
Language: ro
Date: 2020-08-06 00:00:00
Title: Regulamentul de punere în aplicare (UE) 2020/1164 al Comisiei din 6 august 2020 de prevedere a unei derogări temporare de la anumite dispoziții ale Regulamentului de punere în aplicare (UE) 2019/2072 în ceea ce privește măsurile de prevenire a introducerii și a răspândirii în Uniune a organismului dăunător Agrilus planipennis Fairmaire din Canada și Statele Unite

7.8.2020   
               
               
                  RO
               
               
                  Jurnalul Oficial al Uniunii Europene
               
               
                  L 258/6
               
            
         REGULAMENTUL DE PUNERE ÎN APLICARE (UE) 2020/1164 AL COMISIEI
         din 6 august 2020
         de prevedere a unei derogări temporare de la anumite dispoziții ale Regulamentului de punere în aplicare (UE) 2019/2072 în ceea ce privește măsurile de prevenire a introducerii și a răspândirii în Uniune a organismului dăunător Agrilus planipennis Fairmaire din Canada și Statele Unite
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/2031 al Parlamentului European și al Consiliului din 26 octombrie 2016 privind măsurile de protecție împotriva organismelor dăunătoare plantelor, de modificare a Regulamentelor (UE) nr. 228/2013, (UE) nr. 652/2014 și (UE) nr. 1143/2014 ale Parlamentului European și ale Consiliului și de abrogare a Directivelor 69/464/CEE, 74/647/CEE, 93/85/CEE, 98/57/CE, 2000/29/CE, 2006/91/CE și 2007/33/CE ale Consiliului (1), în special articolul 41 alineatul (2),
         întrucât:
         
                     (1)
                  
                  
                     Directiva 2000/29/CE a Consiliului (2) a fost abrogată și înlocuită cu Regulamentul (UE) 2016/2031, iar dispozițiile anexelor sale au fost înlocuite cu dispozițiile Regulamentului de punere în aplicare (UE) 2019/2072 al Comisiei (3).
                  
               
                     (2)
                  
                  
                     
                        Agrilus planipennis Fairmaire este un organism dăunător inclus în anexa II partea A din Regulamentul (UE) 2019/2072 ca organism a cărui prezență nu este cunoscută în Uniune. De asemenea, el este menționat ca organism dăunător prioritar în Regulamentul delegat (UE) 2019/1702 al Comisiei (4).
                  
               
                     (3)
                  
                  
                     Conform informațiilor colectate în 2018 în cadrul a două audituri ale Comisiei în Canada și în Statele Unite, nu s-a verificat în mod suficient înainte de export respectarea condițiilor stabilite în partea A secțiunea I punctul 2.3 opțiunea (b) din anexa IV la Directiva 2000/29/CE. Prin urmare, Decizia de punere în aplicare (UE) 2018/1959 a Comisiei (5) a permis introducerea în Uniune a lemnului de Fraxinus L., Juglans ailantifolia Carr., Juglans mandshurica Maxim., Ulmus davidiana Planch. și Pterocarya rhoifolia Siebold & Zucc. originar din Canada și din Statele Unite („lemnul specificat”) numai în temeiul declarațiilor oficiale menționate în partea A secțiunea I punctul 2.3 opțiunile (a) și (c) din anexa IV la Directiva 2000/29/CE. Decizia de punere în aplicare (UE) 2018/1959 a expirat la 30 iunie 2020.
                  
               
                     (4)
                  
                  
                     Dispozițiile prevăzute la punctul 87 din anexa VII la Regulamentul (UE) 2019/2072 stabilesc cerințe speciale pentru prevenirea introducerii și răspândirii în Uniune a organismului dăunător Agrilus planipennis Fairmaire prin intermediul lemnului originar din anumite țări terțe. Dispozițiile care figurează în partea A secțiunea I punctul 2.3 opțiunea (b) din anexa IV la Directiva 2000/29/CE se reflectă acum la punctul 87 opțiunea (b) din anexa VII la Regulamentul (UE) 2019/2072.
                  
               
                     (5)
                  
                  
                     Având în vedere rezultatele auditurilor Comisiei efectuate în Canada și în Statele Unite în 2018, se consideră în continuare că este adecvat să se permită introducerea în Uniune a lemnului de Fraxinus L., Juglans ailantifolia Carr., Juglans mandshurica Maxim., Ulmus davidiana Planch. și Pterocarya rhoifolia Siebold & Zucc. originar din țările terțe respective numai în temeiul declarațiilor oficiale menționate la punctul 87 opțiunile (a) și (c) din anexa VII la Regulamentul (UE) 2019/2072.
                  
               
                     (6)
                  
                  
                     Prezentul regulament ar trebui să se aplice până la 30 iunie 2023, pentru a permite revizuirea punctului 87 din anexa VII la Regulamentul (UE) 2019/2072 pe baza evoluțiilor științifice și tehnice.
                  
               
                     (7)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Prin derogare de la dispozițiile prevăzute la punctul 87 din anexa VII la Regulamentul (UE) 2019/2072, introducerea pe teritoriul Uniunii a lemnului de Fraxinus L., Juglans ailantifolia Carr., Juglans mandshurica Maxim., Ulmus davidiana Planch. și Pterocarya rhoifolia Siebold & Zucc. („lemnul specificat”), astfel cum este descris în anexa la prezentul regulament, originar din Canada și Statele Unite, este permisă numai în temeiul declarațiilor oficiale menționate la opțiunile (a) și (c) de la punctul 87 respectiv.
         
         
            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică până la 30 iunie 2023.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 august 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 317, 23.11.2016, p. 4.
         
            (2)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).
         
            (3)  Regulamentul de punere în aplicare (UE) 2019/2072 al Comisiei din 28 noiembrie 2019 de stabilire a unor condiții uniforme pentru punerea în aplicare a Regulamentului (UE) 2016/2031 al Parlamentului European și al Consiliului în ceea ce privește măsurile de protecție împotriva organismelor dăunătoare plantelor, de abrogare a Regulamentului (CE) nr. 690/2008 al Comisiei și de modificare a Regulamentului de punere în aplicare (UE) 2018/2019 al Comisiei (JO L 319, 10.12.2019, p. 1).
         
            (4)  Regulamentul delegat (UE) 2019/1702 al Comisiei din 1 august 2019 de completare a Regulamentului (UE) 2016/2031 al Parlamentului European și al Consiliului prin stabilirea listei organismelor dăunătoare prioritare (JO L 260, 11.10.2019, p. 8).
         
            (5)  Decizia de punere în aplicare (UE) 2018/1959 a Comisiei din 10 decembrie 2018 de derogare de la Directiva 2000/29/CE a Consiliului în ceea ce privește măsurile de prevenire a introducerii și a răspândirii în Uniune a organismului dăunător Agrilus planipennis (Fairmaire) prin intermediul lemnului originar din Canada și din Statele Unite ale Americii (JO L 315, 12.12.2018, p. 27).
      
      
         
            ANEXĂ
            
               Lemnul specificat menționat la articolul 1
            
            Lemnul specificat reprezintă lemnul conform descrierii din tabelul următor:
            
                        Plante, produse vegetale și alte obiecte
                     
                     
                        Codurile NC
                     
                  
                        Lemnul de Fraxinus L., Juglans ailantifolia Carr., Juglans mandshurica Maxim., Ulmus davidiana Planch. și Pterocarya rhoifolia Siebold & Zucc., cu excepția lemnului sub formă de:
                        
                                    —
                                 
                                 
                                    așchii, particule, rumeguș, talaș, deșeuri de lemn și resturi rezultate total sau parțial din acești copaci;
                                 
                              
                                    —
                                 
                                 
                                    material de ambalaj din lemn sub formă de casete, cutii, lăzi, cilindri și alte ambalaje similare, paleți, boxpaleți și alte platforme de încărcare, grilaje pentru paleți, dunaje, indiferent dacă sunt sau nu în uz efectiv în transportul de obiecte de orice tip, cu excepția dunajului de sprijinire a transporturilor de lemn, care este construit din lemn de același tip și calitate cu cele ale lemnului transportat și care îndeplinește aceleași cerințe fitosanitare ale Uniunii cu cele îndeplinite de lemnul transportat,
                                    inclusiv lemn care nu și-a păstrat suprafața rotundă naturală, precum și mobilier și alte obiecte făcute din lemn netratat
                                 
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00